I oktober 2021 ble hun tatt ut på det norske A-landslaget for første gang, det var 14 måneder etter at hun hadde blitt mor og i en alder av 27 år. Hun hadde da også spilt 11 sesonger i toppserien, uten å ha blitt tatt ut. Etter at Sjögren hadde tatt ut Olsvik, sa han at det viser at det finnes flere veier til A-landslaget. Noen kommer rett fra de aldersbestemte lagene, som Julie Blakstad og Elisabeth Terland. Andre, som Guro Bergsvand og Maria Olsvik, blir tatt med når de er litt eldre.